CELEX: 32008D0269
Language: fi
Date: 2008-03-19 00:00:00
Title: 2008/269/EY: Komission päätös, tehty 19 päivänä maaliskuuta 2008 , päätöksen 2001/618/EY muuttamisesta Ranskan departementtien Côtes-d’Armor, Finistère, Ille-et-Vilaine, Morbihan ja Nord sisällyttämiseksi Aujeszkyn taudista vapaiden alueiden luetteloon (tiedoksiannettu numerolla K(2008) 1072) (ETA:n kannalta merkityksellinen teksti)

27.3.2008   
            
            
               FI
            
            
               Euroopan unionin virallinen lehti
            
            
               L 85/9
            
         
      KOMISSION PÄÄTÖS,
   tehty 19 päivänä maaliskuuta 2008,
   päätöksen 2001/618/EY muuttamisesta Ranskan departementtien Côtes-d’Armor, Finistère, Ille-et-Vilaine, Morbihan ja Nord sisällyttämiseksi Aujeszkyn taudista vapaiden alueiden luetteloon
   (tiedoksiannettu numerolla K(2008) 1072)
   (ETA:n kannalta merkityksellinen teksti)
   (2008/269/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisöjen perustamissopimuksen,
   ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen 9 artiklan 2 kohdan ja 10 artiklan 2 kohdan,
   sekä katsoo seuraavaa:
   
               (1)
            
            
               Direktiivissä 64/432/ETY vahvistetaan tiettyihin eläimiin yhteisön sisäisessä kaupassa sovellettavat säännöt. Kyseisen direktiivin 9 artiklassa säädetään tiettyjä tartuntatauteja, Aujeszkyn tauti mukaan luettuna, koskevista pakollisista kansallisista ohjelmista, jotka on toimitettava komissiolle hyväksyttäväksi. Lisäksi direktiivin 64/432/ETY 10 artiklassa säädetään, että jäsenvaltioiden on toimitettava komissiolle asiakirjat, jotka koskevat kyseistä tautiasemaa niiden alueella.
            
         
               (2)
            
            
               Aujeszkyn tautia koskevista lisätakeista yhteisön sisäisessä sikojen kaupassa, tähän tautiin liittyvien tietojen antamista koskevista vaatimuksista ja päätösten 93/24/ETY ja 93/244/ETY kumoamisesta 23 päivänä heinäkuuta 2001 tehdyn komission päätöksen 2001/618/EY (2) liitteessä I on luettelo Aujeszkyn taudista vapaista jäsenvaltioista tai niiden alueista, joissa rokottaminen on kiellettyä. Päätöksen 2001/618/EY liitteessä II on luettelo jäsenvaltioista tai niiden alueista, joissa on käytössä kyseisen taudin valvontaohjelmia.
            
         
               (3)
            
            
               Ranskassa on toteutettu usean vuoden ajan ohjelmaa Aujeszkyn taudin hävittämiseksi, ja maan departementit Côtes-d’Armor, Finistère, Ille-et-Vilaine, Morbihan ja Nord sisältyvät luetteloon alueista, joissa on käytössä hyväksytty Aujeszkyn taudin valvontaohjelma.
            
         
               (4)
            
            
               Ranska on toimittanut komissiolle asiakirjoja, jotka tukevat departementtien Côtes-d’Armor, Finistère, Ille-et-Vilaine, Morbihan ja Nord toteamista Aujeszkyn taudista vapaaksi ja joilla osoitetaan, että tauti on hävitetty kyseisistä departementeista.
            
         
               (5)
            
            
               Komissio on tutkinut Ranskan toimittamat asiakirjat ja todennut, että ne ovat direktiivin 64/432/ETY 10 artiklan 1 kohdan mukaiset. Kyseiset departementit olisi sen vuoksi lisättävä päätöksen 2001/618/EY liitteessä I olevaan luetteloon.
            
         
               (6)
            
            
               Päätöstä 2001/618/EY olisi sen vuoksi muutettava.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2001/618/EY liitteet I ja II tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 19 päivänä maaliskuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL 121, 29.7.1964, s. 1977/64. Direktiivi sellaisena kuin se on viimeksi muutettuna komission päätöksellä 2007/729/EY (EUVL L 294, 13.11.2007, s. 26).
   
      (2)  EYVL L 215, 9.8.2001, s. 48. Päätös sellaisena kuin se on viimeksi muutettuna päätöksellä 2007/729/EY.
   
      LIITE
      ”
            LIITE I
            Aujeszkyn taudista vapaat jäsenvaltiot tai niiden alueet, joissa rokottaminen on kiellettyä
            
                        ISO-koodi
                     
                     
                        Jäsenvaltio
                     
                     
                        Alueet
                     
                  
                        CZ
                     
                     
                        Tšekki
                     
                     
                        Maan kaikki alueet
                     
                  
                        DK
                     
                     
                        Tanska
                     
                     
                        Maan kaikki alueet
                     
                  
                        DE
                     
                     
                        Saksa
                     
                     
                        Maan kaikki alueet
                     
                  
                        FR
                     
                     
                        Ranska
                     
                     
                        Seuraavat departementit: Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute-Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Ille-et-Vilaine, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire-de-Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                     
                  
                        CY
                     
                     
                        Kypros
                     
                     
                        Koko alue
                     
                  
                        LU
                     
                     
                        Luxemburg
                     
                     
                        Maan kaikki alueet
                     
                  
                        AT
                     
                     
                        Itävalta
                     
                     
                        Koko alue
                     
                  
                        SK
                     
                     
                        Slovakia
                     
                     
                        Maan kaikki alueet
                     
                  
                        FI
                     
                     
                        Suomi
                     
                     
                        Maan kaikki alueet
                     
                  
                        SE
                     
                     
                        Ruotsi
                     
                     
                        Maan kaikki alueet
                     
                  
                        UK
                     
                     
                        Yhdistynyt kuningaskunta
                     
                     
                        Kaikki Englannin, Skotlannin ja Walesin alueet
                     
                  
         
            LIITE II
            Jäsenvaltiot tai niiden alueet, joissa on käytössä hyväksyttyjä Aujeszkyn taudin valvontaohjelmia
            
                        ISO-koodi
                     
                     
                        Jäsenvaltio
                     
                     
                        Alueet
                     
                  
                        BE
                     
                     
                        Belgia
                     
                     
                        Koko alue
                     
                  
                        ES
                     
                     
                        Espanja
                     
                     
                        Seuraavat autonomiset alueet: Galicia, Baskimaa, Asturia, Kantabria, Navarra ja La Rioja
                        Seuraavat maakunnat Kastilia ja Leónin autonomisella alueella: León, Zamora, Palencia, Burgos, Valladolid ja Ávila
                        Kanariansaarilla sijaitseva Las Palmasin maakunta
                     
                  
                        IT
                     
                     
                        Italia
                     
                     
                        Bolzanon maakunta
                     
                  
                        NL
                     
                     
                        Alankomaat
                     
                     
                        Koko alue
                     
                  ”